NaiveNeuron/SloPal huggingface dataset:
Budaj, Ján, poslanec NR SR (2016-10-26):
Ďakujem, pán predsedajúci. Prosím, dajte hlasovať o tom, že Národná rada v súlade s rozhodnutím predsedu Národnej rady pridelí predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Krajkovič, Mikuláš, poslanec NR SR (2018-10-16):
Ďakujem za slovo, pán predseda. Národná rada Slovenskej republiky uznesením č. 1320 z 11. septembra 2018 pridelila vládny návrh zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a ktorými sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci, ktorí nie sú členmi výborov, ktorí, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor uznesením č. 431 z 9. októbra 2018 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami, výbor pre pôdohospodárstvo a životné prostredie uznesením č. 204 z 10. októbra 2018 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Gestorský výbor odporúča hlasovať o bodoch spoločnej správy nasledovne: o bodoch spoločnej správy 1 až 12 hlasovať spoločne s návrhom gestorského výboru určené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona o rokovacom poriadku odporúča Národnej rade predmetný vládny návrh zákona schváliť s pripomienkami. Spoločná správa výborov o prerokovaní vládneho, predmetného vládneho návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 219 zo 16. októbra 2018. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Pán predsedajúci, prosím, otvorte rozpravu.
Danko, Andrej, podpredseda NR SR (2024-04-23):
Bez reakcie pani poslankyne. Do rozpravy je prihlásená poslankyňa Kleinert. Pripraví sa poslanec Dostál.
Bugár, Béla, podpredseda NR SR (2017-05-16):
Ďakujem. Na vystúpenie pána poslanca s faktickou poznámkou ako jediný pán poslanec Galko. Nech sa páči.
Hrnčiar, Andrej, podpredseda NR SR (2017-06-15):
Takže nech sa páči, pán minister, máte slovo.
Glváč, Martin, podpredseda NR SR (2019-04-05):
Pán poslanec Tittel, poprosím kľud v sále.
Danko, Andrej, podpredseda NR SR (2024-01-17):
Poslanec Hargaš.
Dostál, Ondrej, poslanec NR SR (2020-04-01):
Vážený pán minister, kolegyne, kolegovia, k predchádzajúcemu návrhu zákona som povedal teda vyjadrenie k trom veciam. Jedno som kritizoval, dve som pochválil a dal do pozornosti možno vylepšenia. V tomto prípade sa chcem vyjadriť iba k jednej veci, ktorá je obsiahnutá v návrhu zákona a chcem ju v zásade pochváliť. Ide o asignáciu 2 %, ktorá je riešená zároveň s odkladom podania daňových priznaní a platenia (zaznievanie gongu), platenia dane, ktoré s tým súvisí. Je to vyriešené tak, že bude aj v takomto termíne možné podávať, teda poukazovať prostriedky 2 %, resp. 3 % zo zaplatenej dane, dane z príjmov. Je tam samostatne riešené vyhlásenia alebo sú tam samostatne riešené vyhlásenia... (Zaznievanie gongu. Prerušenie vystúpenia predsedajúcim.)
Kuffa, Filip, poslanec NR SR (2021-03-30):
Ešte tak dodám na margo toho, my by sme v podstate mali mať poslanecký prieskum o vybraných častiach lesov na Slovensku, ktorý, bohužiaľ, kvôli COVID-u sme museli presunúť. Ja verím tomu, že keď sa tento poslanecký prieskum zrealizuje, mal sa robiť v Belianskych Tatrách, a teda ešte aj v iných územiach, že určite aj poslanci zmenia názor na to tzv. ničnerobenie alebo na tie bezzásahové zóny. Či tu chceme mať apokalyptickú krajinu, alebo normálne, zdravé lesy, ktoré nám budú slúžiť a budú ukladať aj ten uhlík.
Petrák, Ľubomír, poslanec NR SR (2015-04-16):
Už mám mikrofón. Kolegovia, budem v zásade veľmi, veľmi krátky, vidím, že moje vystúpenie vzbudilo vlnu záujmu. Ďakujem za všetky faktické poznámky a poviem len niekoľko faktov. Logika veci, pokiaľ ide o uspokojovanie z odvodov bánk, bola jasne pomenovaná, 100 % záruky bánk, 100 % uspokojovanie pohľadávok bánk, banky navyšujú fond do stanovenej výšky a budú tam prispievať tak dlho, kým tá výška nebude dosiahnutá. To znamená, že budú tam navyšovať tie prostriedky o jeden, o dva, o tri roky viacej. To znamená, pôjde to z týchto prostriedkov. Druhá vec, ktorá tu zaznela, myslím, že to bola z úst pána, už si nepamätám, ktorého kolegu, že keby bol pán podpredseda Figeľ aj zodpovedný za tie veci, tak ako boli pomenované, tak nemáme právo naňho siahať. No ja chcem povedať, akože nieže keby bol aj zodpovedný za tie veci, za tie veci, ako boli pomenované, je zodpovedný a myslím si, že ako hovoríte, opozícia, o politickej zodpovednosti predstaviteľov vládnej koalície, tak rovnaký meter musíte mať aj na svojich politikov. To znamená, nemôžete mať na stoličke podpredsedu Národnej rady predsedu svojej strany, ktorý má maslo za ušami, a jednoducho mal by odísť. Ak nie je schopný vyvodiť sebareflexiu a odísť sám, tak mu treba v tomto rozhodnutí pomôcť a to práve robíme.
Pročko, Jozef, poslanec NR SR (2021-11-04):
A ja som hlboko presvedčený, že Slováci naozaj vidia a vedia. Ďakujem. (Reakcie z pléna a zaznievanie gongu.)
Suja, Miroslav, poslanec NR SR (2021-10-21):
Ďakujem za slovo, pán predsedajúci. Pán poslanec, som rád, že ste tam zahrnuli aj tie mestské, ako sa to povie, tie budovy v mestách, ktoré si hovoril, ktoré mali označenie nie ako panelák, vlastne tie meštianske budovy. Áno, v tých 1 500 euro za meter štvorcový je to navýšenie, verím, že to niečo pomôže, za druhé ale musíme povedať, že veľakrát tu zaznievajú výhovorky, že sa nedalo stavať, lebo bola pandémia alebo bola korona. Ja som vám to predtým sľúbil, že vám to naspäť vrátim a aj napriek dobrým vzťahom vám to poviem. Bola aj v Detve, aj v Stožku, aj v Kriváni, aj výnimočný stav či núdzový stav, aj pandémia, a predsa sa stavali bytovky počas celého obdobia. Teraz sa v Detve odovzdáva ďalšia. To znamená, že vyhovárať sa na to, že sa nedá počas pandémie alebo že niečo nefunguje, je od vás nevhodné. Teraz nemyslím konkrétne u teba. To znamená normálne, napriek tomu, že toto všetko bolo, sa stavalo. Druhý, kde vidím problém, vidím problém v pracovnej sile. To som už hovoril aj predtým. Som zvedavý, skade chceme navýšiť túto pracovnú silu, kto bude tieto bytovky stavať a to ako stavbár vidím veľký problém. Čo sa týka parkovísk, áno, veľmi súhlasím s tým, že si povedal, že budú tam zahrnuté aj parkoviská. Len sa chcem spýtať, toto je taká technická otázka. Hovoríme o parkoviskách, ktorú sú vonkajšie. Ale máme parkoviská, ktoré sa nachádzajú a dajú sa vybudovať, lebo nie všade je priestor aj vonka, máme problémy s pozemkami, či sa to bude vzťahovať aj na parkoviská, ktoré sú pod bytovkou, ktoré sa vytvoria pod bytovkou, a ak áno, koľko bude za meter štvorcový na vytvorenie parkoviska, ktoré sú vonku, a koľko, ktoré budú pod bytovkami. Lebo toto je veľký rozdiel. Budovať parkovisko niekde pod bytovkou je niekoľkonásobne drahšie, ako ho spraviť niekde vedľa bytovky. Samozrejme, keď sa dá, je to možnosť. Ale keď sa nie, tých parkovacích miest neni nikdy dosť, či sa ráta aj s týmto, že tieto parkovacie plochy pod obytnými budovami stoja oveľa viacej peňazí. Tak preto by som chcel, ak je toto už niekde vyty... (Prerušenie vystúpenia časomerom.)
Jurinová, Erika, podpredsedníčka NR SR (2013-05-30):
Vážená pani predsedajúca, vážené kolegyne, kolegovia, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila v prvom čítaní k návrhu poslanca Národnej rady Viliama Novotného na vydanie zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov (tlač 486), ako spravodajca určený výborom pre sociálne veci uznesením č. 52 z 9. mája 2013 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 467 z 26. apríla 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pani predsedajúca, ďakujem, skončila som svoju spravodajskú informáciu a, prosím, otvorte rozpravu k návrhu zákona.
P. Hrušovský, podpredseda NR SR: (2001-09-17):
návrh na vyslovenie súhlasu Národnej rady Slovenskej republiky s uzavretím Dohody zakladajúcej medzinárodnú organizáciu pre vinič a víno, podpísanej za Slovenskú republiku v Paríži 18. júla 2001, ktorý prerokúvame ako tlač 1109. Pán minister, máte slovo. P. Koncoš, minister pôdohospodárstva SR: Ďakujem. Medzinárodný úrad pre vinič a víno OIV so sídlom v Paríži nás prostredníctvom francúzskeho veľvyslanectva na Slovensku informoval, že pristúpil k revidovaniu dohody zakladajúcej OIV z 29. novembra 1924. OIV je medzivládna organizácia so 77-ročnou tradíciou. Slovenská republika je členským štátom od roku 1993 a história spolupráce s OIV sa datuje od vstupu ČSR už v roku 1937. Dohoda o novom texte je výsledkom diplomatických konferencií, ktoré sa konali v Paríži. Medzinárodný úrad pre vinič a víno sa po vstupe dohody do platnosti premenuje na medzinárodnú organizáciu pre vinič a víno. Organizácia rozšíri svoju pôsobnosť v oblasti vinohradníctva, vinárstva, nápojov na báze hrozna, stolového hrozna, sušeného hrozna a iných výrobkov z hroznovej šťavy. Novou dohodou sa upevní medzinárodné postavenie organizácie. Zmena nastane vo vnútornej štruktúre a systéme hlasovania, kde každý člen bude mať k dispozícii dva základné hlasy, ku ktorým sa pripočítajú ďalšie v závislosti od postavenia člena vo vinohradníckom a vinárskom sektore. Súčasne si vás dovoľujem informovať, že OIV usporadúva každoročne valné zhromaždenie spolu so svetovým kongresom. Na zasadnutí výkonného výboru OIV v Lisabone dňa 26. júna 1998 bola odsúhlasená kandidatúra Slovenskej republiky na usporiadanie 27. svetového kongresu viniča a vína a 82. valného zhromaždenia OIV v Bratislave v dňoch 24. a 28. júna 2002. Záštitu nad podujatím prevzal predseda vlády Slovenskej republiky pán Mikuláš Dzurinda. Návrh na uzavretie dohody zakladajúcej medzinárodnú organizáciu pre vinič a víno bol predložený na rokovanie vlády Slovenskej republiky, ktorá s ním súhlasila svojím uznesením č. 614 z 27. júna 2001. Vážený pán predseda Národnej rady Slovenskej republiky, vážený pán podpredseda, predsedajúci, dovoľujem si požiadať o vyjadrenie súhlasu Národnej rady Slovenskej republiky s uzavretím dohody zakladajúcej medzinárodnú organizáciu pre vinič a víno v súlade s návrhom uznesenia v materiáli ctenú snemovňu. Ďakujem pekne.
Žitňanská, Lucia, poslankyňa NR SR (2019-12-05):
Ďakujem veľmi pekne kolegom za faktické pripomienky a želám veľa úspechov. Ďakujem.
Hrnčiar, Andrej, podpredseda NR SR (2019-01-29):
Vyhlasujem všeobecnú rozpravu za skončenú. Chce niekto zaujať stanovisko? Nech sa páči, pán podpredseda vlády.
Senko, Ján poslanec NR SR (2017-09-14):
Teraz dajte, prosím, hlasovať o bodoch zo spoločnej správy 1 až 4 s odporúčaním gestorského výboru schváliť.
Pročko, Jozef, poslanec NR SR (2021-05-05):
Nie, nie. (Reakcie z pléna.) Ja skončím rýchlejšie, len...
V. Veteška, podpredseda NR SR: (2006-03-15):
M. Demeterová, poslankyňa: Pán poslanec Maxon, ako členka výboru pre sociálne veci a bývanie nemôžem s vami súhlasiť, pretože náš výbor z toho nerobil žiadnu politiku, už dva roky členovia nášho výboru dávajú podnety, aby sme spolu s ministerstvom našli riešenie na problémy, ktoré sa k uvedenému zákonu vyskytli. Chceli sme to absolútne apoliticky a vecne riešiť naprieč politickým spektrom. Preto ja odmietam, že by Národná rada bola nejakým vazalom vlády v tomto prípade.
Danko, Andrej, predseda NR SR (2018-09-11):
Ďakujem. Pán poslanec Grendel.
Laššáková, Jana, podpredsedníčka NR SR (2013-09-04):
Pán poslanec Zajac. Nech sa páči.
Šefčík, Marek, poslanec NR SR (2020-10-20):
Pán predsedajúci, dajte, prosím, hlasovať o bode 2 z informácie.
Sulík, Richard, poslanec NR SR (2024-02-13):
Áno, pán predseda. Ja som to už minule spomínal. Vy vstupujete do diskusie bez... (Predsedajúci vzal rečníkovi slovo.)
Bugár, Béla, podpredseda NR SR (2017-09-13):
Vážené panie poslankyne, Vážené páni poslanci budeme teraz pokračovať, a to hlasovaním, kde najskôr budeme hlasovať o návrhu... (Ruch v sále.) Páni poslanci! Páni poslanci! Nejakú dobrú náladu máte podaktorí. Takže najprv budeme hlasovať o návrhu poslancov, ktorí navrhujú, aby sa voľba predsedu Úradu pre verejné obstarávanie (tlač 690) vykonala tajným spôsobom. Takže prezentujme sa a hlasujme. (Hlasovanie.) Prítomných 121 poslancov, za 76, proti 45. Konštatujem, že tento návrh bol prijatý. Teraz teda pristúpime k tajnému hlasovaniu. Chcem vás informovať ako vždy, Svoju voľbu vyjadríte tak, že na hlasovacom lístku pri mene a priezvisku kandidáta označíte tú alternatívu, za ktorú hlasujete. Buď za, proti alebo sa zdržiavam. Hlasovací lístok je neplatný, ak nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie a teraz pristúpime k tajnej voľbe. (Hlasovanie o návrhu na voľbu predsedu Úradu pre verejné obstarávanie , tlač 690.) (Akt tajného hlasovania.) (Po akte tajného hlasovania.)
Bugár, Béla, podpredseda NR SR (2018-06-14):
Nevykrikujte toľko! Pán Hrnko, ani vy, ale pán kolega tiež.
Figeľ, Ján, podpredseda NR SR (2014-10-24):
Ešte bude minúta, nech sa páči.
Paška, Pavol, predseda NR SR (2013-09-03):
Ďakujem pekne. Pán poslanec Sulík bol jediný v rozprave. Vyhlasujem rozpravu za skončenú. Pán minister.
Figeľ, Ján, podpredseda NR SR (2013-12-10):
Ďakujem pekne. Nech sa páči, s reakciou Magdaléna Vášáryová.
Danko, Andrej, podpredseda NR SR (2023-12-19):
Päť faktických poznámok. Pán poslanec Szalay.
Grendel, Gábor, podpredseda NR SR (2022-10-18):
Pani poslankyňa Anna Zemanová.
V. Veteška, podpredseda NR SR: (2006-12-12):
Teraz prosím, keby ste zapli mikrofón na faktickú poznámku pánovi poslancovi Kužmovi. Ja len pripomínam, že posledný s faktickou poznámkou vystúpi pán poslanec Dzurinda Mikuláš a tým pádom som uzavrel možnosť ďalších prihlášok s faktickými poznámkami na vystúpenie predsedu Národnej rady Slovenskej republiky pána Pašku. Nech sa páči, pán Kužma, máte slovo.
Laurenčík, Milan, podpredseda NR SR (2022-03-16):
Na vaše vystúpenie dve faktické poznámky. Ako prvý vystúpi pán poslanec Marián Viskupič, nech sa páči.
Suja, Miroslav, poslanec NR SR (2022-03-22):
Ďakujem za slovo, pán predseda. Kolegovia, kolegyne, cieľom novely zákona je zavedenie minimálneho vzdelanostného cenzu pre kandidátov na výkon starostov obcí, primátorov miest a predsedov VÚC. Ako sme už povedali, aby som veľmi nenaťahoval, v krátkosti. Ide o tom, aby niektorí starostovia, alebo dúfam, že, nedajbože, aj primátori mali aspoň minimálne, minimálne vzdelanie, vedeli čítať, písať, prípadne sa podpísať. Hovorím o tom, že aby mali aspoň strednú školu, ale nižšieho stupňa, vážení kolegovia, nižšieho stupňa, to znamená, ako sa aj hovorilo, jednoducho kedy tú rýchlu divíziu, tú dvojročku, ja neviem, ako som povedal, je ten kód 3161 praktická žena, chovateľ hospodárskych zvierat, pomocný úrad, hocičo, hocičo len aby mali aspoň to minimum, minimum vzdelania. Ja si myslím, že na tomto nie je absolútne nič, ale nič zlé. Nechcem sa ďalej vyjadrovať, lebo čas je pokročilý, ak by chce ešte reagovať, zareagujem potom vo faktickej alebo v záverečnom slove. Ďakujem.
Takáč, Richard, poslanec NR SR (2022-06-29):
Ďakujem veľmi pekne za slovo, pán predsedajúci. Pán exminister Mičovský, ja nebudem úplne taký ako svoji kolegovia predrečníci. Ja si myslím, že vy ste nespomenuli teda alebo ste sa nevyjadrovali vo svojom vystúpení k tým bodom, ktoré sme uviedli v dôvodovej správe k odvolaniu ministra Vlčana. Spomínali ste iné nejaké dôvody. Ja len chcem kolegom upriamiť pozornosť na to, že aj pán Mičovský ako exminister pôdohospodárstva nesie plnú zodpovednosť, dámy a páni, za to, že z toho plánu obnovy a odolnosti je jedna veľká nula, hej? Tam tá zodpovednosť je. Na druhej strane vidím, že, pán Mičovský, máte asi obdobné informácie, ktoré sme aj dostali my z hľadiska pôsobenia pána Vlčana v predchádzajúcich funkciách, kde teda sa on voči tomu ohradil a považoval to za osobný útok, ale viete, ja hovorím jednu vec, ten, kto ide do verejnej funkcie, musí byť odolný voči takýmto veciam, nie je to nič osobné, ale proste je to realita, je to fakt. Vy ste tieto informácie dostali od určitých ľudí z Národnej banky Slovenska, ktoré ste, tieto informácie, poskytli aj, neviem teda premiérovi ktorému, či Matovičovi, alebo Hegerovi, a vlastne ten výsledok bol ten, že minister, že Vlčan, ktorý skončil ako štátny tajomník u vás, sa stal ministrom, takže neviem. Ale, samozrejme, je to postoj asi OĽANO a toho celého, ako sa deje. Ja musím ale povedať, že tie veci, ktoré ste spomenuli, sú reálne asi, to nespochybňujem, ale do určitej miery ja vnímam zase z toho pohľadu, čo sa deje do určitej miery, a tu chcem byť úplne ako taký férový, taký nejaký možnože aj váš nejaký vzájomný spor s ministrom Vlčanom, kde teda vnímam aj tú situáciu na PPA-čke, kde sme sa na poslaneckom prieskume dozvedeli, že... (Prerušenie vystúpenia časomerom.)
Kamenický, Ladislav, poslanec NR SR (2014-09-17):
Ďakujem. Vážený pán predseda, v rozprave vystúpili siedmi poslanci. Poslanec Zajac, Hlina, Beblavý, Jurinová, Blanár, Nicholsonová, Pfundtner, ktorí spolu podali tri pozmeňujúce návrhy. Keďže pozmeňujúce návrhy boli podané v rámci dnešnej rozpravy, dajte, prosím, hlasovať najskôr o skrátení lehoty podľa § 83 ods. 4 rokovacieho poriadku.
Sulík, Richard, podpredseda vlády a minister hospodárstva SR (2022-06-22):
No, pán Taraba a pán Kuffa, ten envirofond, no tam sa nazbiera veľa peňazí to je, to sú tie peniaze z obchodovania s CO2 	a to je súčasťou štátneho rozpočtu, keď sa vyplatia peniaze z envirofondu, tak to rovnako ovplyvní deficit ako keď sa dajú peniaze na nejaké nezmyselné voľnočasové poukazy. Vy tu budete o hodinu hlasovať za prelomenie veta prezidentky a z rozpočtu odíde 1,3 miliardy eur, ktoré, samozrejme, budú chýbať napríklad na to, aby sme zachránili Slovalco. A teraz sa vás pýtam, Taraba, 500 vysokokvalifikovaných pracovných miest v Slovalcu nemá to väčšiu, nemôžte reagovať lebo už nemáte slovo, ale ja sa s vami rád, ale neskáčte mi do reči. (Reakcia z pléna.) Už som skončil.
Jurinová, Erika, podpredsedníčka NR SR (2013-05-24):
S reakciou na faktické poznámky, pani poslankyňa? Nie. Tým máme, tým bola vyčerpaná, boli vyčerpaní všetci rečníci, ktorí boli prihlásení písomne do rozpravy. Teraz dávam možnosť prihlásiť sa do rozpravy ústne. Ďakujem. Uzatváram možnosť, ešte pán poslanec Mikuš sa hlásil. Uzatváram možnosť prihlásiť sa. Do rozpravy je prihlásených 6 rečníkov: pán poslanec Mikuš, Matovič, Novotný, Mihál, Kuffa a pani poslankyňa Ritomská. Dávam slovo, pán Mikuš vy máte procedurálny teda? (Reakcia z pléna.) Rozprava, dobre. Dávam slovo prvému prihlásenému pánovi Igorovi Matovičovi. A technikov poprosím zaradiť pána Mikuša.
Kollár, Boris, predseda NR SR (2022-03-16):
Pán poslanec, buďte vecný, však aj na vás by mohli sto prirovnaní dať, nie je to korektné k žene. Ďakujem pekne. Teraz konečne vystupuje pán poslanec Kuffa Štefan.
Glváč, Martin, podpredseda NR SR (2018-02-01):
Ďakujem. Tretia otázka je od pána poslanca Klusa, je v sále, adresovaná ministrovi zahraničných vecí a európskych záležitostí Miroslavovi Lajčákovi, za neho bude odpovedať pán minister Žiga, a otázka znie: „Vážený pán minister, rád by som sa vás opýtal, aké konkrétne kroky pripravujete v záujme zvýšenia volebnej účasti vo voľbách do Európskeho parlamentu tak, aby sme predišli historicky najnižším výsledkom.“ Nech sa páči.
B. Bugár, podpredseda NR SR: (2006-04-21):
(Hlasovanie.) Prítomných 121, za 82, proti 3, hlasovania sa zdržalo 36 poslancov. Konštatujem, že bod 17 sme schválili. Nech sa páči. A. Blajsko, poslanec: Budeme hlasovať o bode 22.
P. Paška, predseda NR SR: (2007-10-26):
(Hlasovanie.) 134 prítomných, 100 za, 2 proti, 9 sa zdržalo, 23 nehlasovalo. Konštatujem, že sme návrh zákona postúpili do tretieho čítania . Otváram rozpravu. Pýtam sa, či sa chce niekto prihlásiť. Nie. Končím možnosť prihlásiť sa. Uzatváram rozpravu a budeme, pán spravodajca, hlasovať v treťom čítaní.
Laurenčík, Milan, podpredseda NR SR (2021-06-16):
Vážené panie poslankyne, vážení páni poslanci, otváram druhý rokovací deň 31. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali nasledujúci páni poslanci a panie poslankyne: pán poslanec Ján Blcháč, Dominik Drdul, Miroslav Kollár, Stanislav Kubánek, Milan Mazurek, pani poslankyňa Anna Mierna. O ospravedlnenie neúčasti z dôvodu práceneschopnosti požiadali páni poslanci Jozef Bubnár a Ján Kerekréti. Pokračujeme v prerušenej rozprave o návrhu na vyslovenie nedôvery členovi vlády Slovenskej republiky Romanovi Mikulcovi, poverenému riadením ministerstva vnútra, tlač 596. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky , tlač 596.) Prosím pána poslanca Viliama Zahorčáka, aby zaujal miesto určené pre navrhovateľov, a spoločného spravodajcu z výboru pre obranu a bezpečnosť pána poslanca Petra Šucu, aby zaujal miesto určené pre spravodajcu. Vidím, že sa tak stalo. Ďalším v poradí písomne prihláseným rečníkom do rozpravy je pán poslanec Milan Mazurek, ale zároveň je ospravedlnený, takže mu prepadá poradie. Mala by sa pripraviť pani poslankyňa Denisa Saková. Mám takú informáciu, že ide z výboru, takže by sme chvíľku na ňu počkali, ak teda je všeobecný súhlas. (Súhlasná reakcia pléna.) Ďakujem veľmi pekne. (Pauza pre neprítomnosť navrhovateľky.) Vážené panie poslankyne, vážení páni poslanci, budeme teda pokračovať. Odovzdávam slovo pani poslankyni Denise Sakovej. Nech sa páči, máte slovo.
Laššáková, Jana, podpredsedníčka NR SR (2013-06-04):
Prezentujme sa a hlasujeme. (Hlasovanie.) Prítomných 133 poslancov, za návrh hlasovalo 28 poslancov, proti 7 poslancov, zdržalo 98 poslancov. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Odhlasovali sme všetky prerokované body, vyhlasujem krátku dvojminútovú prestávku a budeme pokračovať v rokovaní prvým čítaním o návrhu poslancov Národnej rady Slovenskej republiky, tlač 505. (Dvojminútová prestávka.) (Po prestávke.) Panie poslankyne, páni poslanci, poprosím vás, aby ste zaujali svoje miesta, kto má záujem zotrvať na rokovaní, pretože budeme pokračovať prvým čítaním o návrhu poslancov Národnej rady Arpáda Érseka, Lászlóa Solymosa a Bélu Bugára na vydanie zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení neskorších predpisov a ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov. Návrh zákona je pod tlačou 505, návrh na jeho pridelenie na prerokovanie výborom je v rozhodnutí 484. Teraz dávam slovo poslancovi Arpádovi Érsekovi, aby návrh zákona uviedol a vás ostatných poprosím, páni poslanci, pán poslanec Daniš! Naozaj vás poprosím o pokoj v rokovacej sále. Nech sa páči, pán navrhovateľ, máte slovo. (Rokovanie o návrhu poslancov Národnej rady Slovenskej republiky Arpáda Érseka, Lászlóa Solymosa a Bélu Bugára na vydanie zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení neskorších predpisov a ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov , tlač 505.)
Kerekréti, Ján, poslanec NR SR (2020-09-24):
Pán predseda, dajte, prosím, hlasovať, o jednom pozmeňujúcom návrhu z rozpravy, a to o pozmeňujúcom návrhu pani poslankyni Petry Krištúfkovej.
Jurinová, Erika, podpredsedníčka NR SR (2014-10-16):
Pán poslanec, iba vás chcem upozorniť, že rokujeme o zákone o strelných zbraniach a strelive.
Blaha, Ľuboš, poslanec NR SR (2014-02-11):
Pán kolega Štefanec, teda musím najprv oceniť ten korektný prístup, ktorý na výbore zastávate, a v mnohých veciach naozaj neprebiehajú medzi nami nejaké ťažké spory, ale to zužovanie celej európskej agendy na daňovú suverenitu, ktoré je vám vlastné, tak naozaj toto myslím, že nie je to, čo potrebuje ani Slovensko, ani Európa. Vy si nemôžete zamieňať subsidiaritu so suverenitou, to znamená v istých oblastiach, a to je napríklad príklad európskej prokuratúry, aj keď nemôžme namietať subsidiaritu, pretože táto oblasť je lepšie spravovaná z hľadiska Európskej únie, napriek tomu môžme v rámci politického dialógu veľmi efektívne komunikovať s Európskou komisiou. Takže tento nástroj by som oveľa viacej využíval. A podľa mňa to, že sa snažíte celú činnosť výboru zužovať iba na tie odôvodnené stanoviská, to je naozaj chybou, a strategickou chybou. Lebo subsidiarita, to je práve nástroj, kde vy môžte iba veľmi negatívne reagovať na to, čo Európska komisia prinesie, že to nechcete. Ale politický dialóg je práve spôsob, ako konštruktívne reagovať. A vy ste si sám zažili v bývalej vláde, aké je to, keď niekto reaguje iba negatívne, a aké to je, keď sa dá aj konštruktívne kritizovať. Čiže naozaj určite neprikyvkávate, ťažké slovo, ale určite treba veľmi, veľmi dôstojne a veľmi konštruktívne reagovať aj na veci, ktoré idú z Európskej únie. To isté platí aj pre otázku tej obchodnej zmluvy s USA a ja o tom budem oveľa dlhšie hovoriť vo svojom príhovore. Na jednej strane, samozrejme, všeobecne platí, že tá dohoda môže priniesť veľa osohov a veľa pozitív, ale je tam veľa drobností, ktoré môžu byť veľmi, veľmi nebezpečné, napríklad klauzula tzv. ISDS, budem o tom bližšie hovoriť, vy asi viete, o čom hovorím. To sú veci, ktoré môžu vážne ohroziť národný štát. Takže keď hovoríte o suverenite, skúste sa zamyslieť skôr nad týmto. Ďakujem.
P. Hrušovský, podpredseda NR SR: (2002-06-27):
Otváram rozpravu, páni poslanci. Pán poslanec Brňák sa hlási do rozpravy ako jediný, zatiaľ. Pýtam si, či sa chce ešte niekto iný prihlásiť do rozpravy. Nie je to tak. Vyhlasujem možnosť prihlásiť sa do rozpravy za skončenú. Nech sa páči, pán poslanec. P. Brňák, poslanec: Ďakujem pekne, pán predsedajúci. Vzhľadom na skutočnosť, že od doručenia tohto vládneho návrhu novely zákona na pôdu parlamentu uplynul istý čas, treba podľa môjho názoru upraviť deň účinnosti tejto novely zákona, pretože navrhovaný termín dňom 1. júla je vzhľadom na celkové lehoty dosť problematický. Dovolím si v mene 16 poslancov predložiť pozmeňujúci návrh, ktorý posunie túto účinnosť na deň 1. septembra 2002. To je všetko, pán podpredseda.
P. Pelegrini, poslanec: (2009-06-18):
Pozmeňujúci návrh, ktorý máte rozdaný, znie: „V článku 1 sa vypúšťa bod 8. Ostatné body sa prečíslujú.“ Krátke odôvodnenie. Bod 8 uvedeného vládneho návrhu zákona hovorí o poskytovaní dotácií zo strany ministerstva pre letecké spoločnosti a letiská. Keďže sa javí, že toto ustanovenie nie je vyprecizované a nie je úplne zrejmý ten spôsob, akým sa budú tieto dotácie prideľovať, navrhujeme toto ustanovenie vypustiť s tým, aby potom ministerstvo v nejakej ďalšej novele takúto úpravu urobilo precíznejšie. Ďakujem pekne a požiadam vás o podporu tohto návrhu. Ďakujem.
P. Paška, predseda NR SR: (2007-09-11):
(Hlasovanie.) 134 prítomných, 120 za, 2 proti, 12 sa zdržalo. Konštatujem, že sme pridelili návrh zákona výborom, určili gesčný výbor a odsúhlasili príslušné lehoty. Teraz poprosím pani poslankyňu Katarínu Tóthovú, aby ako spravodajca uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a o zmene a doplnení niektorých zákonov . Nech sa páči. Je to tlač 371.
Tomáš, Erik, poslanec NR SR (2021-12-02):
Pán predsedajúci, žiadam o vysvetlenie, prečo nepokračujeme v prerušenej rozprave k zákonu pána Matoviča, ale ideme hneď prvým čítaním.
Hrušovský, Pavol, podpredseda NR SR (2010-10-20):
Hlasujeme. (Hlasovanie.) 145 prítomných, 78 za, 65 proti, 1 sa zdržal, 1 nehlasoval. Návrh zákona do druhého čítania sme schválili. Ďalší návrh.
Štefanec, Ivan, poslanec NR SR (2012-09-20):
... áno, máte pravdu 4,6 % deficitu, Medzinárodný menový fond hovorí teraz 4,4. Vy hovoríte niečo iné, áno, bežné výdavky, samozrejme, veľmi súvisia od toho, ako sú narozpočtované, ale na druhej strane, samozrejme, tak ako ste spomínali, že sú nižšie príjmy, tak, samozrejme, každý dobrý hospodár reaguje aj tak, že sa pozrie na výdavky, a dovoľte mi pripomenúť, že ste už pol roka pri moci a je vašou nielen právomocou, ale som presvedčený, aj povinnosťou riešiť výdavky. No a čiastočne to robíte, musím uznať, 120 miliónov hovoríte, že budete viazať. Myslím si, že sa toho dá urobiť omnoho viac, aj preto som sa pýtal na stav bežných výdavkov, na to, ako sa vyvíjajú. Som rád, že ste spomenuli konkrétne korektné čísla, pretože ozaj tých výdavkov je o 600 miliónov viac, než k takémuto dátumu pred rokom. Dovoľte mi len pripomenúť, že minulý rok oproti roku 2010 o takomto čase ich bolo 200 mil., o 200 mil. menej. Čiže aj z tohto údaju vidieť, že ten priestor pre úspory rozhodne je, a verím, že bude aj vôľa. Ďakujem.
Danko, Andrej, predseda NR SR (2019-04-02):
Prosím, prezentujme sa a hlasujme. (Hlasovanie.) Prítomných 128 poslancov, za 74, proti 41, zdržalo sa 13. Konštatujem, že sme návrh schválili.
Marcinková, Vladimíra, poslankyňa NR SR (2024-01-09):
Ďakujem veľmi pekne za váš príspevok, pán kolega. Veľmi správne ste to pomenovali a mne je ľúto, že zo 79 koaličných poslancov je tu akurát 7. Doslova by som ich nazvala nejakých sedem statočných. Prišiel pán Huliak, tak už je ich osem. Takých osem statočných, ktorí majú odvahu počúvať, za akú nehoráznosť vlastne sa chystajú zahlasovať a za čo sa budú celý život hanbiť, pretože ako tu už bolo správne povedané, toto, čo idú schváliť, je amnestia pre 40 odsúdených korupčníkov a stovku ďalších, ktorých ešte čaká pojednávanie. Doslova ich idú vymaniť na zákazku z ich obvinení a to za cenu toho, že sa zvýši na Slovensku kriminalita, na ktorú budú doplácať bežní občania. Za toto idú zahlasovať! A preto tu nesedia mnohí, lebo sa hanbia. A tých pár, ktorí tu sedia, tak radšej pozerajú do mobilov, do zeme, rozprávajú sa a nevedú s nami dialóg, pretože nemajú argumenty, prečo to robia. Lebo taká hanba sa nedá obhájiť. A čakám, či niekto naberie odvahu a pozrie sa na nás, ale nie. Ďalej si klikajú do mobilov, lebo naozaj toto nie je nič, len hanba. Gratulujem vám! Budete sa za to hanbiť celú večnosť!
Grendel, Gábor, podpredseda NR SR (2020-05-19):
Pán poslanec Štefan Kuffa s faktickou poznámkou.
Jurinová, Erika, podpredsedníčka NR SR (2014-07-09):
Ďakujem pekne, v podstate Lojzo povedal časť toho, čo som aj ja chcela povedať, možnože jemnejšie, ale naozaj aj vo svojom vystúpení som ďakovala ústretovosti, ministerstvu, ale fakt to vyzerá, už teda hovorím na základe toho, čo som povedala, počula aj od Lojza Hlinu, že naozaj to vyzerá, že vlastne vy sa tu prezentujete sami, sami tým čítaním takýchto obsiahlych pozmeňovacích návrhov nám hovoríte, že tie vaše zákony nie sú pripravené dobre a poriadne. Ja by som ešte možnože k tomu procesu. Že bola som veľmi prekvapená, keď vedelo sa o zložitosti tohto zákona a zložitosti ani nie že zákona, ale vedelo sa o nespokojnosti poslancov k tomuto zákonu v prvom čítaní, ste to mali aj, pán minister, možnosť vidieť. A na druhej strane, keď sa prišlo na výbor, opäť sa len diskutovalo o pripomienkach a vlastne všetko sa začalo riešiť až po absolvovaní, tá komunikácia s ministerstvom naozaj vo veľkej miere nastala až po absolvovaní výboru, čo môže byť prekvapujúce, pretože ozaj tohoto všetkého sme mohli byť nejako ušetrení. Ale musím aj tak zdôrazniť, že mala som dobrý pocit z toho, že ministerstvo chcelo upraviť to zlé, čo do zákona vnieslo, a je mi ľúto teda, že s tou definíciou alebo s tým obsahom nášho pozmeňujúceho návrhu sa nechcete stotožniť, jednoznačne. Takže naozaj to je aj možnože taká výčitka na ministerstvo, že aby si dávalo pozor pri vypracovávaní návrhov zákona a možno viac dbalo aj na tie pripomienky aj zásadné pripomienky, ktoré v pripomienkovom konaní boli podané a povedané a vypovedané a odkonzultované. Ďakujem.
Sloboda, Radovan, poslanec NR SR (2020-05-13):
Asi mi to ne... Už to funguje. Ďakujem za slovo, pán predseda. Pán poslanec Kuffa, ja vás tu počúvam, snažím sa vás počúvať, ale nedarí sa mi vám nejak celkom rozumieť. Ja sa nemôžem ubrániť dojmu, že vy máte našliapnuté na prekonanie velikána slovenského politického neba exkapitána Danka. Rozprávate často, rozprávate dlho, málo zrozumiteľne a častokrát že úplne od veci. Na rozdiel od kapitána Danka nemáte v tej reči ale vtip. Na jeho prejavoch sa dalo aspoň zabávať. Ja by som vás chcel poprosiť, keby ste možno na tomto rozmere ešte skúsil popracovať, a ešte by som vám teda ponúkol taký odkaz legendárneho českého polyhistora Járy Cimrmana, ktorý znie, že vyfukovaním cigaretového domu, á, dymu do vody zlato nevzniká. Ďakujem.
Viskupič, Marián, poslanec NR SR (2024-01-24):
Ďakujem pekne za slovo, pán predsedajúci. Tak, kolegyne, kolegovia, veľmi pekne ďakujem za každú faktickú poznámku a ja dám asi zasa slovo tomu povolanému, zasa pánovi Sepešimu, takže prečítam pár jeho slov. „Pri správnom prístupe a snahe“ o vyváženie nastave... „o vyvážené nastavenie pravidiel, dôležitých súvislostí, procesov a dopadov na spoločnosť vrátane vplyvov na činnosť orgánov štátu, súdov, prokuratúry, Policajného zboru, správnych orgánov a na štátny rozpočet by mala byť novela Trestného zákona parlamentom vrátená predkladateľovi na prepracovanie a predloženie do riadneho medzirezortného pripomienkového konania. Novela má podľa predkladateľov posunúť slovenskú trestnú politiku smerom k moderným európskym trendom. Keď sa to netýka našich záujmov, všetci vieme, že výsledok vždy determinuje cesta, ako sa k nemu dopracujeme. Nech si každý odpovie sám za seba na otázku, či spôsob, akým je novela Trestného zákona presadzovaná v skrátenom legislatívnom konaní, a či smeruje Slovensko k moderným európskym trendom. V podstate podľa navrhovaných ustanovení o účinnosti zákona mala byť novela Trestného zákona už 23 dní súčasťou nášho právneho poriadku a modelové situácie uvedené“, ktoré som, teda jednu z nich, čítal, „by neboli teoretickou predstavou, ale realitou, novými pravidlami trestania a trestnosti na Slovensku,“ hovorí pán Sepeši. Ďakujem veľmi pekne za slovo.
Nicholsonová, Lucia, podpredsedníčka NR SR (2016-05-18):
Ďakujeme pekne pani spravodajkyni. Ešte predtým, ako otvorím rozpravu, mi pripadla jedna milá povinnosť, aby som na balkóne pozdravila žiakov zo Základnej školy v Kluknave, dúfam, že som nič nepokazila. Poprosím panie poslankyne, pánov poslancov (potlesk), aby netelefonovali, nevyrušovali, aby sme išli žiakom zo základnej školy príkladom. Vitajte! A teraz otváram rozpravu, do ktorej som nedostala žiadnu písomnú prihlášku, ale hlási sa ako prvý pán predkladateľ. Nech sa páči, máte slovo.
Rafaj, Rafael, poslanec NR SR (2011-02-09):
Áno, ja oceňujem, že opäť v sále zaznieva to podstatné, a to je meritum, či vôbec Slovenská republika môže alebo nemôže, či má alebo nemá nástroje na neuznanie tohto cezhraničného legislatívneho aktu. Podľa mňa nemá, pretože to neumožňuje Rámcový dohovor o občianstve a vyplýva to aj z toho, že Slovensko na rozdiel od Maďarska pravdepodobne bude naďalej rešpektovať medzinárodné normy a podľa toho sa aj správať. Ale, aby sme pochopili, o čo tu ide, mám taký príklad. Maďari hodili udicu do slovenského rybníka, my vyhlásime, že lovenie na iredentistický blyskáčik neuznávame, ale nezabránime tomu, aby po prvé, tie ryby na ten blyskáčik reagovali. Nie sme schopní zabrániť ani týmto pytliakom, aby tieto ryby lovili. No a po tretie, nie sme schopní ani zabrániť im, aby ich vylovili.
B. Bugár, podpredseda NR SR: (2004-05-27):
Otváram rozpravu o tomto bode programu. Pýtam sa, kto sa hlási do rozpravy ústne? Pán poslanec Jarjabek ako jediný. Končím možnosť sa prihlásiť do rozpravy ústne. Nech sa páči, máte slovo.
Hrušovský, Pavol, podpredseda NR SR (2010-12-08):
Hlasujeme, páni poslanci, o pozmeňovacom návrhu skupiny poslancov, za ktorú návrh predložila pani poslankyňa Žitňanská. (Hlasovanie.) 134 prítomných, 76 za návrh, 6 proti, 51 sa zdržalo, 1 nehlasoval. Návrh sme schválili.
Laššáková, Jana, podpredsedníčka NR SR (2012-05-10):
Pani poslankyňa Košútová, nech sa páči.
Sulík, Richard, predseda NR SR (2011-06-02):
Skrátenie lehoty a pozmeňujúci návrh.
Grendel, Gábor, podpredseda NR SR (2020-09-22):
To už sú ďalšie vety, pán poslanec, takže ďakujem pekne.
Takáč, Richard, poslanec NR SR (2021-03-31):
Ďakujem veľmi pekne, pani kolegyňa Pleštinská, chcem vám poďakovať za to, že ste vystúpili za koalíciu a zhodnotili, aj keď teda obsahovo sa úplne nezhodujeme, ale aspoň mali sme možnosť si vypočuť od vás. Ja nesúhlasím s tým, že tieto finančné prostriedky by nemali byť použité priamo na dopad pandémie, a ja si myslím, že áno, aj na gastro, aj na cestovný ruch, aj na pôdohospodárstvo. Hovoriť o tom, že napríklad pôdohospodárstvo môže čerpať finančné prostriedky aj z iných zdrojov, to je pravda, to môžu aj iné členské štáty Európskej únie a, i napriek tomu majú množstvo financií v plánoch obnovy. Napríklad aj Nemecko a iné krajiny. Zateplenie budov aj súkromných, resp. ich obyvateľov, áno, len podľa toho prepočtu je tam asi len 50-tisíc domov, z toho vychádza, čiže na celý ten pomer, na celý ten pomer celého Slovenska je to strašne málo. Čo sa týka duševného zdravia, my nie sme proti tomu, ale tu je presne ten istý problém, že ako vláda nezvládala, nezvláda COVID z hľadiska toho, že sú preplnené nemocnice, lebo neriešila túto, tento COVID a pandémiu pred nemocnicami, čiže ambulantne, doma a tak ďalej. Tak to je ten istý problém toho duševného zdravia. A hovorili ste o tom, že prebehlo množstvo odborných diskusií s expertami, organizáciami, myslím si, že keby toto všetko prebehlo, tak by neprišlo toľko pripomienok teraz v rámci toho rezortného pripomienkovania, a myslím si, že ten dokument by sme mali teraz už v stave, ktorý by bol taký, poviem, že skoro 100-percentný. Ďakujem veľmi pekne všetkým.
Grendel, Gábor, podpredseda NR SR (2023-06-21):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Tak, nech sa páči, pán poslanec Takáč a pán poslanec Cmorej, ale ešte pred nimi sa ako navrhovateľ hlási pán poslanec Richter.
Danko, Andrej, predseda NR SR (2020-02-20):
13. Pani poslankyne, páni poslanci, vo faktickej by ste mali reagovať na vystupujúceho, takže sa držte, prosím, rokovacieho poriadku. Pán poslanec Galek.
Z. Horváth, poslanec: (2004-06-30):
Po druhé, čiže môj druhý pozmeňujúci návrh, v čl. 1 sa novelizačný bod 9 vkladá nový novelizačný bod 10, ktorý znie: 10. V § 13 ods. 3 písm. a) sa za slová „nájomcom rodinného domu“ vkladajú slová „alebo nájomcom obytnej miestnosti v zariadení určenom na trvalé bývanie“. K odkazu 25b, poznámka pod čiarou k odkazu 25b znie: § 717 Občianskeho zákonníka. V tejto súvislosti sa vykoná preznačenie novelizačných bodov. Súčasný právny stav neumožňuje poskytovanie príspevku na bývanie občanov v hmotnej núdzi, ktorí nie sú vlastníkmi alebo nájomcami rodinných domov alebo bytov a bývajú v ubytovniach, v ktorých majú uzavretú riadnu nájomnú zmluvu. Navrhovaná úprava umožní poskytovať príspevok na bývanie aj v týchto prípadoch. Po tretie. Článok 2 sa dopĺňa novým novelizačným bodom 5, ktorý znie: 5. V prílohe č. 4, v časti 12 pohybový a podporný aparát v B2 dolné končatiny, body 6, 8 a 9 znejú: 6. Strata jednej dolnej končatiny v predkolení s dostatočnou funkciou kýpťa a kĺbu 50, ôsmy bod, 8, strata nohy v členkovom kĺbe s dobrou alebo zoslabenou funkciou amputačného kýpťa, a) jednostranná 30 až 50, b) obojstranná 40 až 50. Deviaty bod. Strata nohy v chopartovom kĺbe s dobrou alebo oslabenou funkciou amputačného kýpťa, a) jednostranná s dobrým kýpťom 20 až 30, b) obojstranná 40 až 50. Uvedená zmena sa navrhuje v záujme možnosti považovať za občana s ťažkým zdravotným postihnutím aj občana s uvedeným druhom zdravotného postihnutia. Pán predsedajúci, skončil som.
Gašpar, Tibor, poslanec NR SR (2024-02-08):
Ďalej hlasujeme o bode 234 druhého pozmeňujúceho návrhu poslanca Galka.
Blanár, Juraj, podpredseda NR SR (2021-10-20):
Ďakujem, ďakujem, pani spravodajkyňa. Otváram všeobecnú rozpravu v prvom čítaní. Konštatujem, že do rozpravy sa písomne neprihlásil nikto. Dávam teraz možnosť ústne sa prihlásiť do rozpravy. Pán poslanec Miroslava Suja. Ešte niekto má záujem? Nie je tomu tak. Uzatváram možnosť prihlásiť sa do rozpravy. Ako jediný, pán poslanec Miroslav Suja, máte slovo.
Heger, Eduard, podpredseda vlády a minister financií SR (2020-11-05):
Ďakujem veľmi pekne, pán predsedajúci. Dámy a páni, tento návrh na udelenie súhlasu Národnej rady pre mňa ako pre ministra financií je dôležitý z hľadiska mechanizmu ESM, ktorý vznikol ešte v roku 2012 ako súčasť balíka opatrení smerujúcich k ozdraveniu a pomoci členským štátom eurozóny vo finančných ťažkostiach spôsobených finančnou a dlhovou krízou. Slovenská republika pristúpila k tomuto mechanizmu v júni 2012 ratifikovaním zmluvy, ktorou sa zriadil vtedy alebo zriaďuje ESM. Slovensko tak získalo hlasovacie práva práve v tomto mechanizme ESM, ktoré sa rovnajú počtu akcií, ktoré nám boli na základe, na základnom imaní pridelené. Slovensko v roku 2012 pri vstupe do ESM bolo jednou z krajín, ktoré na svojom vklade do ESM získalo dočasnú výnimku, ktorá bola udelená členským štátom, ktorých HDP na obyvateľa pred vstupom do ESM bolo nižšie ako 75 % priemerného HDP na obyvateľa v Európskej únii. Dočasná výnimka znamená akúsi zľavu, korekcie na našom príspevkovom kľúči, ktorý určuje výšku podielu Slovenskej republiky na kapitál ESM. Výnimka sa uplatňuje na 12 rokov od zavedenia eura, čiže vyprší k 1. 1. 2021, čo je teda o pár mesiacov. Práve v tejto súvislosti dochádza k aktualizácii príspevkového kľúča, ktorý bude procesne reflektovaný v prílohách 1 a 2 zmluvy ESM, o čom rozhoduje Rada guvernérov ESM. Slovensko tak do 1. 1. 2021 musí doplatiť svoj podiel na kapitáli ESM, ktorý sa zvýši z 0,8 % na 0,98. Pôjde o sumu 134 mil., á, 134,15 mil. eur, ktoré budú uhradené formou štátnych finančných aktív bez vplyvu na deficit rozpočtu verejnej správy, keďže teda táto výnimka už pominie, tak toto treba vyriešiť. Začiatkom novembra prebehne v Rade guvernérov ESM písomné hlasovanie, ktoré umožní túto aktualizáciu kľúča v prílohách zmluvy ESM a podľa § 4 ods. 4 písm. b) zákona o ESM sa na hlasovanie ministra financií v Rade guvernérov ESM o aktualizácii kľúča na určenie príspevkov vyžaduje predchádzajúci súhlas Národnej rady Slovenskej republiky. Návrh materiálu bol schválený na rokovaní vlády dňa 14. 10. 2020 uznesením č. 650/2020, ktorým sa poveruje predseda vlády a minister financií k predloženiu materiálu Národnej rade Slovenskej republiky, s čím tu dnes pred vami stojím. Takže ja vás žiadam o túto podporu, a teda udelenie tohto súhlasu. Ďakujem veľmi pekne. Už len takú malú kuriozitu, že sa nám vlastne za ten čas nepodarilo dostať nad 75 % priemerného HDP. Ďakujem.
Mičovský, Ján, poslanec NR SR (2013-05-24):
Ďakujem za slovo, vážená pani podpredsedníčka Národnej rady. 31. októbra 1517 pribil jeden pán menom Martin Luther na dvere chrámu wittenbergského 95 téz. On tými tézami chcel len vyvolať diskusiu a napokon, zdá sa, že zmenil svet. Bez toho, aby som sa snažil hľadať nejaké umelé premostenia medzi mníchom Lutherom a poslancom Matovičom, myslím si, že keby 17 téz, ktoré tu opakovane zazneli, sa pribili s tým najlepším úmyslom na dvere nie chrámu wittenbergského, ale ministerstva práce, sociálnych vecí a rodiny s tým, že by vyvolali diskusiu tak, ako to poslanec Matovič aj označil, s úmyslom nie hľadať politiku, ale hľadať zamestnanosť, pán minister, zamestnanci ministerstva, nepochybili by ste. Určite sú tam veci, ktoré aj ja by som vedel si predstaviť trošinka inak, ale sú tam veci, ktoré odmietnuť a priori by bola chyba, nie chyba voči ministerstvu, to je úrad, ale by to bola zásadná chyba voči tým ľuďom, voči tým 400-tisíc ľuďom, ktorí čakajú na prácu. Ak prijmete túto diskusiu, ak symbolicky pribijete týchto 17 téz na dvere svojho ministerstva, pomôžete ľuďom a pomôžete určite aj svojmu ministerstvu. Ďakujem.
Soboňa, Juraj, poslanec NR SR (2020-02-21):
Vážený pán predsedajúci, vážené pani poslankyne, páni poslanci, z poverenia gestorského výboru pre ľudské práva a národnostné menšiny uvádzam spoločnú správu výborov o prerokovaní návrhu vlády na vyslovenie nesúhlasu s Dohovorom Rady Európy o predchádzaní násiliu na ženách a domácemu násiliu a o boji proti nemu (tlač 1842a). Predseda Národnej rady pridelil návrh vlády svojím rozhodnutím č. 1962 z 12. februára 2020 na prerokovanie ústavnoprávnemu výboru a výboru pre ľudské práva a národnostné menšiny ako gestorskému výboru. Oba výbory návrh prerokovali v určenej lehote. Ústavnoprávny výbor k návrhu prijal uznesenie č. 819, v ktorom odporúča Národnej rade podľa príslušných ustanovení Ústavy Slovenskej republiky a zákona o rokovacom poriadku Národnej rady nevysloviť súhlas s predmetným dohovorom. Výbor pre ľudské práva a národnostné menšiny prijal uznesenie č. 151, v ktorom taktiež odporúča Národnej rade podľa príslušných ustanovení Ústavy Slovenskej republiky a zákona o rokovacom poriadku Národnej rady nevysloviť súhlas s predmetným dohovorom. Na základe uvedených stanovísk výborov gestorský výbor vo svojom záverečnom stanovisku odporúča Národnej rade nevysloviť súhlas s Dohovorom Rady Európy o predchádzaní násiliu na ženách a o boji proti nemu. Pán podpredseda, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2017-04-07):
Deväť faktických poznámok na vaše vystúpenie, pán poslanec Krajniak. Inak už dávno tu nebolo také ticho. (Smiech v sále.) Končím možnosť prihlásiť sa do rozpr-, s faktickou poznámkou. A, pán poslanec Číž, nech sa páči. (Reakcia z pléna.) A vy si tu, madam, strčte za klobúk. (Reakcie z pléna.) Lebo predsedám. (Reakcie a smiech v sále.) Pán Číž, nech sa páči.